3. pielikums  
Ministru kabineta  
2013.gada 3.janvāra  
noteikumiem Nr. 1

*(Pielikums MK*[*30.08.2022.*](https://likumi.lv/ta/id/335130-grozijumi-ministru-kabineta-2013-gada-3-janvara-noteikumos-nr-1-kartiba-kada-publiska-persona-pasuta-petijumus-)*noteikumu Nr. 541 redakcijā)*

|  |  |
| --- | --- |
| **Anotācija pētījumam** |  |
|  | (pētījuma nosaukums) |

|  |  |  |
| --- | --- | --- |
| **Pētījuma mērķis, uzdevumi un galvenie rezultāti latviešu valodā** (brīvā tekstā, aptuveni 150 vārdu) | | Pētījuma mērķis bija izstrādāt priekšlikumus jaunu atbalsta pasākumu ieviešanai specifiskām mērķgrupām ieslodzījumā – jauniešiem, mātēm ar bērniem līdz četru gadu vecumam, senioriem un personām ar garīgās veselības traucējumiem –, kā arī stiprināt starpinstitūciju sadarbību šo pasākumu īstenošanā. Pētījuma uzdevumi ietvēra esošās situācijas analīzi Latvijas ieslodzījuma vietās, mērķgrupu vajadzību apzināšanu, statistikas datu apkopošanu, Lielbritānijas un Vācijas pieredzes izpēti, kā arī intervijas, anketēšanu un fokusa grupas ar ieslodzītajiem, viņu ģimenes locekļiem, darbiniekiem, pašvaldību un nevalstisko organizāciju pārstāvjiem. Galvenie secinājumi norāda, ka resocializācijas procesā nepieciešama individualizētāka pieeja un jēgpilns atbalsts katrai mērķgrupai. Īpaši uzsvērta vajadzība stiprināt ģimenes saites, veicināt atbalsta personu iesaisti un uzlabot sadarbību starp iesaistītajām institūcijām. Pētījuma rezultātā izstrādātas konkrētas rekomendācijas, kuras var kalpot par pamatu resocializācijas sistēmas pilnveidei Latvijā. |
| **Galvenās pētījuma tēmas** | | Specifisko mērķgrupu vajadzību izvērtējums ieslodzījuma laikā (analizēta situācija un atbalsta vajadzības šādām mērķgrupām: jauniešiem, mātēm ar bērniem, senioriem un personām ar garīgās veselības traucējumiem).  Atbalsta pasākumi bērniem, kuri uzturas ieslodzījuma vietā kopā ar māti (izvērtētas bērna attīstības un labbūtības nodrošināšanas iespējas, pieejamie pakalpojumi, kā arī analizēta starptautiskā pieredze).  Ģimenes un tuvinieku iesaiste ieslodzīto atbalstam (aplūkotas iespējas saglabāt un stiprināt ģimenes saites ieslodzījuma laikā dažādām mērķgrupām, tostarp jauniešiem un senioriem, kā arī nodrošināt emocionālu un praktisku atbalstu)  Sabiedrības atbalsta personu nozīme ieslodzīto atbalstam (analizēta iespēja iesaistīt brīvprātīgās vai citas atbalsta personas gadījumos, kad ieslodzītajiem nav kontaktu ar ģimeni vai tuviniekiem).  Institūciju sadarbības mehānismi un to pilnveides iespējas (vērtēta sadarbība starp ieslodzījuma vietām, pašvaldībām, sociālajiem dienestiem un nevalstiskajām organizācijām, kā arī sniegti ieteikumi tās uzlabošanai). |
| **Pētījuma pasūtītājs** | | **Ieslodzījuma vietu pārvalde** (IeVP) |
| **Pētījuma īstenotājs** | | SIA “Ernst & Young Baltic” |
| **Pētījuma īstenošanas gads** | | 2024./2025. gads |
| **Pētījuma finansēšanas summa un finansēšanas avots** | | 28 900 (bez PVN)  Pētījums finansēts Eiropas Savienības fondu līdzfinansētā Eiropas Sociālā fonda Plus projektā Nr. 4.3.4.7/1/24/I/001 “Drošība: atbildīga resocializācija ieslodzītajiem (DARI)”, ko īsteno Ieslodzījuma vietu pārvalde |
| **Pētījuma klasifikācija\*** | | Komplekss analītisks pētījums |
| **Pētījuma ģeogrāfiskais aptvērums** (visa Latvija vai noteikts reģions/novads) | | Pētījums īstenots nacionālā mērogā, iesaistot ieslodzījuma vietas no dažādiem Latvijas reģioniem. Fokusa grupās un intervijās tika pārstāvētas arī atsevišķas pašvaldības un nevalstiskās organizācijas, tostarp Latvijas Pašvaldību savienība, kā arī Rīgas, Liepājas un Daugavpils sociālie dienesti. Lai gan aptvērums nav pilnībā visaptverošs, tas sniedz daudzpusīgu ieskatu situācijā dažādos Latvijas reģionos. |
| **Pētījuma mērķa grupa/-as** (piemēram, Latvijas iedzīvotāji darbspējas vecumā) | | 1. Nepilngadīgie ieslodzītie; 2. Jaunieši vecumā no 18 līdz 25 gadiem; 3. Mātes ar bērniem līdz četru gadu vecumam ieslodzījumā; 4. Seniori (no 60 gadu vecuma); 5. Personas ar garīgās veselības traucējumiem. |
| **Pētījumā izmantotās metodes atbilstoši informācijas ieguves veidam:** | |  |
|  | 1) tiesību aktu vai politikas plānošanas dokumentu analīze | Analizēti normatīvie akti un politikas dokumenti, kas regulē resocializāciju un atbalsta pasākumus ieslodzījuma vietās, lai identificētu esošo tiesisko regulējumu un tā trūkumus. |
|  | 2) statistikas datu analīze | Apkopoti un analizēti dati par ieslodzīto skaitu, struktūru un specifiskām mērķgrupām, balstoties uz Ieslodzījuma vietu pārvaldes statistiku. |
|  | 3) esošo pētījumu datu sekundārā analīze |  |
|  | 4) padziļināto/ekspertu interviju veikšana un analīze | Veiktas intervijas ar ieslodzītajām mātēm un ieslodzījuma vietu darbiniekiem, lai iegūtu padziļinātu ieskatu konkrētu mērķgrupu vajadzībās. |
|  | 5) fokusa grupu diskusiju veikšana un analīze | Organizētas fokusa grupas ar pašvaldību sociālajiem dienestiem, NVO un Latvijas Pašvaldību savienību, lai iegūtu dažādu institūciju skatījumu uz problēmsituācijām un sadarbības iespējām.  Fokusa grupas diskusija ar “DARI” pārstāvjiem un IeVP CA pārstāvjiem |
|  | 6) gadījumu izpēte |  |
|  | 7) kvantitatīvās aptaujas veikšana un datu analīze | Tika veikta anketēšana ieslodzītajiem un viņu ģimenes locekļiem, lai iegūtu strukturētus datus par pieredzi, attieksmi un vajadzībām. |
|  | 8) citas metodes (norādīt, kādas) | Rakstiski strukturēti informācijas pieprasījumi ārvalstu institūcijām (Lielbritānijas Tieslietu Ministrija, Vācijas ieslodzījuma vietu pārvalde). |
| **Kvantitatīvās pētījuma metodes** (ja attiecināms): | |  |
|  | 1) aptaujas izlases metode | Mērķizlases aptauja, aptverot konkrētām mērķgrupām atbilstošus ieslodzītos un viņu ģimenes locekļus no vairākām ieslodzījuma vietām. |
|  | 2) aptaujāto/anketēto respondentu/vienību skaits | 117 ieslodzītie  30 ieslodzīto ģimenes locekļi |
| **Kvalitatīvās pētījuma metodes** (ja attiecināms): | |  |
|  | 1) padziļināto/ekspertu interviju skaits (ja attiecināms) | Intervija ar divām ieslodzītajām sievietēm, kuras uzturas ieslodzījuma vietā ar saviem bērniem un vairākas intervijas ar IeVP personālu. |
|  | 2) fokusa grupu diskusiju skaits (ja attiecināms) | 2 diskusijas |
| **Izmantotās analīzes grupas (griezumi)** | | Analīzē izmantoti griezumi pēc mērķgrupām (jaunieši, mātes ar bērniem līdz 4 gadu vecumam, seniori, personas ar garīgās veselības traucējumiem), pēc iesaistīto personu veidiem (ieslodzītie, viņu ģimenes locekļi, darbinieki, pašvaldību un NVO pārstāvji), kā arī pēc datu ieguves metodēm (statistikas analīze, intervijas, anketēšana, fokusa grupas un ārvalstu prakses izpēte). |
| **Pētījuma pasūtītāja kontaktinformācija** | | **Inga Girgensone**, e-pasts: [inga.girgensone@ievp.gov.lv](mailto:inga.girgensone@ievp.gov.lv), tālrunis:  +371 29230067  **Zane Ulmane**, e-pasts: [zane.ulmane@ievp.gov.lv](mailto:zane.ulmane@ievp.gov.lv), tālrunis: +371 22172469 |
| **Pētījuma autori\*\* (autortiesību subjekti)** | | SIA “Ernst & Young Baltic” |

Piezīmes.

1. \* Pētījuma klasifikācijas grupa atbilstoši Ministru kabineta 2013. gada 3. janvāra noteikumu Nr. 1 "Kārtība, kādā publiska persona pasūta pētījumus"[II nodaļai](https://likumi.lv/ta/id/253865#n2).

2. \*\* Atbilstoši pētījuma īstenotāja sniegtajai informācijai.